als_Latn dik_Latn sag_Latn
Alvaro Morata është njeriu i momentit në Torino. Transferimi te Juventusi nga radhët e Realit të Madridit i ka bërë mirë djaloshit 22-vjecar dhe për këtë duhet falwnderuar Carlo Ancelotti, i cili jo vetëm që nuk këmbënguli që të qëndronte në Madrid, por e mbështeti në vendimin për të kërkuar një klub ku do të mund të luante në vazhdimësi. Trajneri italian nuk është penduar që e lejoi largimin e Moratas, përkundrazi, shprehet se ky ishte vendimi më i mirë për të dyja palët.
“Alvaro kishte nevojë të luante në vazhdimësi. Ishte vetë ai që shprehu dëshirën për të shkuar në një klub ku do të mund të gjente më shumë hapësira. Ofertat ishin të shumta, por ai zgjodhi Juventusin.”
Në ndrejtimin e Ancelotti Morata zbuloi Champions League, pasi me Mourinhon ishte aktivizuar vetëm pak minuta kundër Ajaksit të Amsterdamit në sezonin 2012-2013. Ishte pikërisht italiani që e aktivizoi titullar në takimin e kthimit me Shalken dhe Alvaro ia shpërbelu me gol, por sigurisht më i rëndësishmi në Champions është finalizimi ndaj Borussias së Dortmunditnë Juventus Stadium.
“Sezonin e kaluar me mua edhe pse luajti pak, bëri shumë mirë. Alvaro është një sulmues modern, vrapon shumë, ka ritëm dhe intensitet në lojë. Është shumë i qetë para portës si dhe punon shumë për skuadrën. Ne nuk jemi penduar që e lejuam largimin e tij, përkundrazi morëm një vendim të mirëmenduar. Në kontratën e Moratas ekziston një klauzolë që e lejon Realin ta blejë, por unë mendoj se ai do të qëndrojë te Juvja.”
Reali mund të rikthejë në shtëpi Moratën nëse paguan 30 milionë euro, por jo para qershorit të 2016-ës, ndaj tifozët bardhezi mund të qëndrojnë të qetë, sepse edhe sezonin e ardhshëm fati i sulmuesit spanjoll është në duart e drejtuesve të Juventusit.
als_Latn als_Latn als_Latn als_Latn als_Latn